"Id-direttivi saru fi żmien ħażin, wara xhur bla terapija" – Oliver Scicluna
Imtella' Awwissu 20, 2020 - Aġġornata 20 Ta' Awwissu, 2020 4:55pm Il-Kummissjoni għad-Drittijiet ta' Persuni b'Diżabbiltà (CRPD) qalet li tinsab imħassba bid-direttivi tal-UĦM – Voice of the Workers, li għal darb' oħra waqqfu t-terapija għal tfal b'diżabbiltà. Il-Kummissarju Oliver Scicluna qal li l-kummissjoni qalet li tifhem il-bżonn tal-ħaddoema li jiġġieldu għad-drittijiet tagħhom, iżda d-direttivi ngħataw fi żmien ħażin, wara xhur li t-tfal kienu ilhom mingħajrterapija minħabba l-Covid-19. Il-kwistojoni tal-Allied Health Professionals ilha dwar ftehim kollettiv li skada fl-2017. Id-direttivi jordnaw lill-ħaddiema biex jagħmlu biss xogħol t'emerġenza, bl-eċċezzjoni tal-fiżjoterapisti fis-CDAU. Is-Sur Scicluna qal li f'din is-sitwazzjoni l-ġenituri qed ikollhom iħallsu għas-servizzi ta' terapija privat, kultant għand l-istess professjonisti. Għal dawk li ma jifilħux iħallsu, uliedhom qed jibqgħu mingħajr terapija, li jfisser li jistgħu jitilfu l-progress li jkunu għamlu fuq snin sħaħ, u jaf anki jmorru għall-agħar. Il-kummissjoni ħeġġet lill-Gvern biex jipprovdi soluzzjoni lill-ħaddiema, filwaqt li appellat għall-umanità ta' dawk involuti. "Ibni ilu jistenna għal siġġu tar-roti minn Marzu"